আর্জেন্টাভিস
আর্জেন্টাভিস ম্যাগনিফিসেন্স (Argentavis magnificens; আক্ষরিক অর্থ অসাধারণ আর্জেন্টীয় পাখি) হলো একটি বিলুপ্ত প্রজাতির পাখি। এটি এখন পর্যন্ত আবিষ্কৃত উড়তে সক্ষম পাখিদের মধ্যে সর্ববৃহৎ। এছাড়াও এটি পৃথিবীর শুরু থেকে এখন পর্যন্ত প্রাপ্ত অন্যান্য সকল পাখি প্রজাতির প্রাণীদের মধ্যেও সর্ববৃহৎ উড়নক্ষম পাখি। এসকল প্রাণীদের মধ্যে আছে প্লাইস্টোসিন থেকে হলোসিন যুগে নিউজিল্যান্ডে প্রাপ্ত পাখি হাস্ট ঈগল। আর্জেন্টাভিস ম্যাগনিফিসেন্স-কে কোনো কোনো সময় জায়ান্ট টেরাটর্ন নামেও ডাকা হয়। যদিও জায়ান্ট টেরাটর্ন আজ থেকে প্রায় ৬০ লক্ষ বছর পূর্বে মায়োসিন যুগের শেষভাগেই মধ্য ও পশ্চিম আর্জেন্টিনা থেকে বিলুপ্ত হয়ে গেছে। সেখানে প্রাপ্ত ফসিলগুলো এখনো পাখিটির সেই সময়কার অবস্থান নিশ্চিত করছে। এটি প্রমাণিত হয়েছে যে, আর্জেন্টাভিস-এর হিউমেরাস অস্থি কোনোভাবে ক্ষতিগ্রস্ত হয়েছে। তারপরেও এটির জীবনকালে কোনোরূপ প্রভাব ফেলে নি। এটির হিউমেরাস মানুষের বাহুর সম্পূর্ণ দৈর্ঘের চেয়ে একটু ছোট।